24PES-222

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Cristina López Mañero andreak, Legebiltzarreko Erregelamenduan ezartzen denaren babesean, honako galdera hau aurkezten du, Nafarroako Gobernuak idatziz erantzun dezan:

Jakin dugunez, Nafarroako Gobernuko Osasun Departamentuarekin zerikusia daukaten arazoak direla medio, ez da eginen 2024-2025 ikasturteko irakasle-premiak asetze aldera iragarri zen Nafarroako Unibertsitate Publikoko irakasle elkartu laguntzaileen deialdia.

Zein zen lehiaketa horretarako aurreikusitako lanpostuen bolumena? Osasun Departamentuarekin zerikusia daukan zer arrazoik eragozten du lanpostu horien deialdia egitea?

Aurreikuspen faltarik egon al da Osasun Departamentuan? Osasun Departamentuak noizko konponduko ditu lanpostu horien deialdia egitea eragotzi duten arazoak?

Horrek guztiak zer eragin izanen du lehiaketan parte hartu nahi zuten pertsonengan?

Iruñean, 2024ko apirilaren 30ean

Foru parlamentaria: Cristina López Mañero